CELEX: 
Language: el
Date: 2019-10-31 00:00:00
Title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση του εκτελεστικού κανονισμού (ΕΕ) 2017/1152 όσον αφορά τον καθορισμό και την υποβολή εκθέσεων σχετικά με τις τιμές CO2 WLTP για ορισμένες κατηγορίες καινούργιων ελαφρών εμπορικών οχημάτων και την προσαρμογή των δεδομένων εισόδου για το εργαλείο συσχέτισης

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 31.10.2019
            
            
               για την τροποποίηση του εκτελεστικού κανονισμού (ΕΕ) 2017/1152 όσον αφορά τον καθορισμό και την υποβολή εκθέσεων σχετικά με τις τιμές CO2 WLTP για ορισμένες κατηγορίες καινούργιων ελαφρών εμπορικών οχημάτων και την προσαρμογή των δεδομένων εισόδου για το εργαλείο συσχέτισης
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (EΚ) αριθ. 510/2011 του Ευρωπαϊκού Κοινοβουλίου και του Συμβουλίου, της 11ης Μαΐου 2011, σχετικά με τα πρότυπα επιδόσεων για τις εκπομπές από τα καινούργια ελαφρά επαγγελματικά οχήματα όσον αφορά τις εκπομπές, στο πλαίσιο της ολοκληρωμένης προσέγγισης της Ένωσης για τη μείωση των εκπομπών CO2 από ελαφρά οχήματα
                  1
               , και ιδίως το άρθρο 8 παράγραφος 9 πρώτο εδάφιο και το άρθρο 13 παράγραφος 6 τρίτο εδάφιο,
            
            
               Εκτιμώντας τα ακόλουθα:
            
            
               (1)Τα ελαφρά επαγγελματικά οχήματα για τα οποία έχουν χορηγηθεί εγκρίσεις τύπου σύμφωνα με τον κανονισμό (ΕΚ) αριθ. 595/2009 του Ευρωπαϊκού Κοινοβουλίου και του Συμβουλίου
                  2
                και παρατάθηκαν σύμφωνα με την τέταρτη παράγραφο του άρθρου 2 του εν λόγω κανονισμού μπορούν να διατίθενται στην αγορά το 2020 και, ως οχήματα τέλους σειράς έως τον Ιουνίου του 2022, με τιμές εκπομπών CO2 καθοριζόμενες σύμφωνα με τον νέο ευρωπαϊκό κύκλο οδήγησης (NEDC).
            
            
               (2)Ωστόσο, τα εν λόγω οχήματα θα πρέπει να λαμβάνονται επαρκώς υπόψη στον υπολογισμό των ειδικών στόχων για τις εκπομπές CO2 που ισχύουν για τους κατασκευαστές από το 2021 έως το 2024, καθώς και για την επαλήθευση της συμμόρφωσης με τους εν λόγω στόχους για τα έτη 2021 και 2022 σύμφωνα με το παράρτημα Ι μέρος Β σημεία 1 έως 5 του κανονισμού (ΕΕ) 2019/631 του Ευρωπαϊκού Κοινοβουλίου και του Συμβουλίου
                  3
               . 
            
            
               (3)Ο εκτελεστικός κανονισμός (ΕΕ) 2017/1152 της Επιτροπής
                  4
                προβλέπει μεθοδολογία για τη συσχέτιση των τιμών εκπομπών CO2 NEDC και των τιμών που προσδιορίζονται σύμφωνα με την παγκόσμια εναρμονισμένη διαδικασία δοκιμών ελαφρών οχημάτων (WLTP), όπως ορίζεται στον κανονισμό (ΕΕ) 2017/1151 της Επιτροπής
                  5
               . Ως εκ τούτου, είναι σκόπιμο να διευκρινιστεί στον κανονισμό (ΕΕ) 2017/1152 ποιες τιμές εκπομπών CO2 WLTP θα πρέπει να αποδοθούν στη συγκεκριμένη ομάδα ελαφρών επαγγελματικών οχημάτων, με σκοπό να εξασφαλιστεί ότι οι εν λόγω τιμές λαμβάνουν υπόψη τις τιμές εκπομπών CO2 που πρόκειται να καθοριστούν για την εν λόγω ομάδα οχημάτων από την 1η Ιανουαρίου 2021 σύμφωνα με το παράρτημα VIII του κανονισμού (ΕΕ) αριθ. 582/2011
                  6
               . 
            
            
               (4)Ο κανονισμός (ΕΕ) 2019/631 προβλέπει ότι οι στόχοι εκπομπών CO2 για το σύνολο του στόλου οχημάτων της ΕΕ για το 2025 και το 2030 όσον αφορά τα καινούργια ελαφρά εμπορικά οχήματα πρέπει να υπολογίζονται με βάση τις εκπομπές CO2 που μετρώνται σύμφωνα με τον κανονισμό (ΕΕ) 2017/1151 της Επιτροπής για καινούργια ελαφρά εμπορικά οχήματα που ταξινομήθηκαν το 2020 (εφεξής «μετρηθείσες τιμές εκπομπών CO2»).
            
            
               (5)Στον εκτελεστικό κανονισμό (ΕΕ) 2017/1152 προβλέπονται κανόνες σχετικά με τον υπολογισμό και την κοινοποίηση από τους εν λόγω κατασκευαστές των μετρηθεισών τιμών εκπομπών CO2. Είναι, ωστόσο, απαραίτητο να διευκρινιστεί περαιτέρω ο τρόπος με τον οποίο πρέπει να προσδιορίζονται αυτές οι τιμές, ειδικότερα όσον αφορά τα μη εξωτερικής φόρτισης υβριδικά ηλεκτρικά οχήματα (NOVC-HEV) και τα εξωτερικής φόρτισης υβριδικά ηλεκτρικά οχήματα (OVC-HEV).
            
            
               (6)Θα πρέπει επίσης να αποσαφηνιστεί ο τρόπος με τον οποίο πρέπει να προσδιορίζονται οι μετρηθείσες τιμές εκπομπών CO2, όταν διενεργούνται περισσότερες δοκιμές εκπομπών CO2 για τον σκοπό της έγκρισης τύπου.
            
            
               (7)Η συσχέτιση των εκπομπών CO2 των NOVC-HEV και OVC-HEV θα πρέπει να πραγματοποιείται με βάση πραγματικές δοκιμές οχημάτων και όχι με βάση προσομοιώσεις που διενεργούνται από το εργαλείο συσχέτισης, λόγω της πολυπλοκότητας που ενέχει η προσαρμογή του εργαλείου συσχέτισης, ώστε να ληφθούν υπόψη τέτοιες τεχνολογίες οχημάτων. Για να διασφαλίζεται η αποτελεσματική επαλήθευση των αποτελεσμάτων συσχέτισης, τα δεδομένα των τεχνικών δοκιμών που σχετίζονται με τα συγκεκριμένα οχήματα θα πρέπει να παρέχονται στην Επιτροπή με τον ίδιο τρόπο που παρέχονται για τα συμβατικά οχήματα.
            
            
               (8)Συνεπώς, θα πρέπει να τροποποιηθεί αναλόγως ο εκτελεστικός κανονισμός (ΕΕ) 2017/1152.
            
            
               (9)Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την αλλαγή του κλίματος,
            
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
         
         
            
               Άρθρο 1
            
            
               Ο εκτελεστικός κανονισμός (ΕΕ) 2017/1152 τροποποιείται ως εξής:
            
            
               (1)στο άρθρο 3 παράγραφος 1, το στοιχείο δ) αντικαθίσταται από το ακόλουθο κείμενο:
            
            
               «δ)
                     για οχήματα τέλους σειράς που αναφέρονται στο άρθρο 27 της οδηγίας 2007/46/ΕΚ και για οχήματα κατηγορίας Ν1 με μάζα αναφοράς μεταξύ 2 380 kg και 2 610 kg, για τα οποία οι εγκρίσεις τύπου που χορηγούνται σύμφωνα με τον κανονισμό (ΕΚ) αριθ. 595/2009, όσον αφορά τους κινητήρες τους, έχουν επεκταθεί σύμφωνα με το άρθρο 2 τέταρτη παράγραφο του εν λόγω κανονισμού («οχήματα N1 που προέρχονται από HDV»), οι μετρηθείσες τιμές CO2 NEDC και, κατά περίπτωση, οι τιμές CO2 NEDC.»·
            
            
               (2)το άρθρο 4 τροποποιείται ως εξής:
            
            
               α)προστίθεται η ακόλουθη παράγραφος 1α:
            
            
               «1α.
                     Για οχήματα κατηγορίας Ν1 που προέρχονται από HDV τα οποία ταξινομήθηκαν το 2020, για τα οποία έχουν προσδιοριστεί τιμές εκπομπών CO2 σύμφωνα με τον κανονισμό ΟΕΕ/ΗΕ αριθ. 101, όπως αναφέρεται στο παράρτημα VIII του κανονισμού (ΕΕ) αριθ. 582/2011, όπως τροποποιήθηκε στις 31 Ιανουαρίου 2014, ισχύουν τα ακόλουθα:
            
            
               α)όταν επέκταση της έγκρισης τύπου σύμφωνα με τον κανονισμό (ΕΚ) αριθ. 595/2009 έχει χορηγηθεί έως τις 31 Δεκεμβρίου 2020 και έχει καθοριστεί τιμή εκπομπών CO2 WLTP σύμφωνα με τον κανονισμό (ΕΕ) 2017/1151 σε συνδυασμό με το παράρτημα VIII του κανονισμού (ΕΕ) αριθ. 582/2011, η εν λόγω τιμή εκπομπών CO2 WLTP αποδίδεται στο όχημα N1 που προέρχεται από HDV το οποίο ταξινομήθηκε το 2020, εφόσον ο κωδικός τύπου, παραλλαγής και έκδοσης του εν λόγω οχήματος είναι ο ίδιος με εκείνον που καταγράφεται στο πιστοποιητικό έγκρισης τύπου της εν λόγω επέκτασης έγκρισης τύπου. 
            
            
               Ο κατασκευαστής υποβάλλει, έως τις 28 Φεβρουαρίου 2021, τις ακόλουθες πληροφορίες στην Επιτροπή όσον αφορά κάθε όχημα που καλύπτεται από το παρόν σημείο:
            
            
               i)Αριθμός ταυτοποίησης οχήματος·
            
            
               ii)Κωδικός τύπου, παραλλαγής και έκδοσης·
            
            
               iii)Αριθμός έγκρισης τύπου, συμπεριλαμβανομένου αύξοντος αριθμού επέκτασης·
            
            
               iv)Αντίγραφο του πιστοποιητικού έγκρισης τύπου.
            
            
               β)Όταν η έγκριση τύπου σύμφωνα με τον κανονισμό (ΕΚ) αριθ. 595/2009 δεν παρατείνεται έως τις 31 Δεκεμβρίου 2020, αποδίδεται σε κάθε οικείο όχημα N1 που προέρχεται από HDV η ακόλουθη τιμή CO2 WLTP:
            
            
               WLTPCO2 = 
            
            
               Όπου
            
            
               NEDCind
                     είναι η μετρούμενη τιμή CO2 NEDC το 2020 του συγκεκριμένου οχήματος·
            
            
               NEDC2020
                     είναι οι μέσες ειδικές εκπομπές CO2 το 2020 του κατασκευαστή που προσδιορίζονται σύμφωνα με τον παρόντα κανονισμό, υπολογιζόμενες σύμφωνα με το άρθρο 4 παράγραφος 3 δεύτερη περίπτωση του κανονισμού (ΕΕ) 2019/631 και χωρίς να συμπεριλαμβάνονται οι εξοικονομήσεις CO2 που προκύπτουν από την εφαρμογή του άρθρου 11 του εν λόγω κανονισμού·
            
            
               WLTP2020
                     είναι οι μέσες ειδικές εκπομπές CO2 το 2020 του κατασκευαστή που προσδιορίζονται σύμφωνα με τον κανονισμό (ΕΕ) 2017/1151 ή σύμφωνα με το στοιχείο α) της παρούσας παραγράφου, υπολογιζόμενες σύμφωνα με το άρθρο 4 παράγραφος 3 δεύτερη περίπτωση του κανονισμού (ΕΕ) 2019/631 και χωρίς να συμπεριλαμβάνονται οι εξοικονομήσεις CO2 που προκύπτουν από την εφαρμογή του άρθρου 11 του εν λόγω κανονισμού·
            
            
               Οι εκπομπές NEDC2020 και WLTP2020 περιλαμβάνουν μόνον εκείνα τα οχήματα με τιμή CO2 WLTP που καθορίζεται σύμφωνα με τον κανονισμό (ΕΕ) 2017/1151 ή με το στοιχείο α) της παρούσας παραγράφου.
            
         
         
            
               Ο κατασκευαστής υποβάλλει, έως τις 28 Φεβρουαρίου 2021, αντίγραφο του πιστοποιητικού συμμόρφωσης όσον αφορά κάθε όχημα που καλύπτεται από το παρόν σημείο. 
            
            
               Εάν ο κατασκευαστής δεν παρέχει τις πληροφορίες και τα έγγραφα που αναφέρονται στα στοιχεία α) και β), η τιμή CO2 WLTP των οικείων οχημάτων αποδίδεται σύμφωνα με την παράγραφο 2 στοιχείο α) του παρόντος άρθρου.»
            
            
               β)Η παράγραφος 2 τροποποιείται ως εξής:
            
            
               i)το εισαγωγικό εδάφιο αντικαθίσταται από το ακόλουθο κείμενο:
            
            
               «Για οχήματα τέλους σειράς που δεν έχουν λάβει έγκριση τύπου σύμφωνα με τον κανονισμό (ΕΕ) 2017/1151 της Επιτροπής, αλλά είναι ταξινομημένα το 2020, αποδίδονται σε κάθε ταξινομημένο όχημα οι ακόλουθες τιμές CO2 WLTP:»
            
            
               ii)προστίθεται το ακόλουθο εδάφιο:
            
            
               «Για οχήματα τέλους σειράς που ταξινομήθηκαν το 2021 και το 2022, οι τιμές εκπομπών CO2 WLTP που πρέπει να αποδοθούν σε κάθε ένα από τα εν λόγω οχήματα καθορίζονται σύμφωνα με την παράγραφο 1α στοιχείο β) του παρόντος άρθρου.» 
            
            
               (3)το άρθρο 6α τροποποιείται ως εξής:
            
            
               α)στην παράγραφο 1, το πρώτο εδάφιο αντικαθίσταται από το ακόλουθο κείμενο:
            
            
               «Οι κατασκευαστές υπολογίζουν τις εκπομπές CO2 συνδυασμένου κύκλου ή, κατά περίπτωση, τις σταθμισμένες εκπομπές CO2 συνδυασμένου κύκλου, οι οποίες προσδιορίζονται ως ΜCO2, measured, για κάθε ελαφρό εμπορικό όχημα ταξινομηθέν το 2020 σύμφωνα με τα ακόλουθα:
            
            
               α)Για οχήματα με κινητήρα αμιγώς εσωτερικής καύσης:
            
            
               η εξίσωση για τον υπολογισμό του MCO2-ind που ορίζεται στο παράρτημα XXI υποπαράρτημα 7 παράγραφος 3.2.3.2.4 δεύτερο εδάφιο του κανονισμού (ΕΕ) 2017/1151, όταν οι όροι ΜCO2-H και MCO2-L αντικαθίστανται, για την οικεία οικογένεια παρεμβολής, από τις τιμές MCO2, C,5 (συνδυασμένος κύκλος) που λαμβάνονται από τις εγγραφές 2.5.1.1.3 (όχημα κατηγορίας H) και 2.5.1.2.3 (όχημα κατηγορίας L) του πιστοποιητικού έγκρισης τύπου ΕΚ σύμφωνα με το υπόδειγμα που παρατίθεται στο παράρτημα I προσάρτημα 4 του κανονισμού (ΕΕ) 2017/1151·
            
            
               β)Για μη εξωτερικής φόρτισης υβριδικά ηλεκτρικά οχήματα (NOVC-HEV):
            
            
               η εξίσωση: MCO2-measured = MCO2-L,C,5 + Kind x (MCO2-H,C,5 – MCO2-L,C,5)
            
            
               Όπου
            
            
               MCO2-L,C,5
                     είναι η τιμή ΜCO2,C,5 (συνδυασμένος κύκλος) για την οικεία οικογένεια παρεμβολής, η οποία λαμβάνεται από την εγγραφή 2.5.1.2.3 του πιστοποιητικού έγκρισης τύπου ΕΚ σύμφωνα με το υπόδειγμα που παρατίθεται στο παράρτημα Ι προσάρτημα 4 του κανονισμού (ΕΕ) 2017/1151·
            
            
               Kind
                     είναι ο συντελεστής παρεμβολής για το μεμονωμένο εξεταζόμενο όχημα για τον εφαρμοστέο κύκλο δοκιμής WLTP, όπως προσδιορίζεται στο παράρτημα XXI υποπαράρτημα 8 παράγραφος 4.5.3 του κανονισμού (ΕΕ) 2017/1151·
            
            
               MCO2-H,C,5
                     είναι η τιμή ΜCO2,C,5 (συνδυασμένος κύκλος) για την οικεία οικογένεια παρεμβολής, η οποία λαμβάνεται από την εγγραφή 2.5.1.1.3 του πιστοποιητικού έγκρισης τύπου ΕΚ σύμφωνα με το υπόδειγμα που παρατίθεται στο παράρτημα Ι προσάρτημα 4 του κανονισμού (ΕΕ) 2017/1151·
            
            
               γ)Για εξωτερικής φόρτισης υβριδικά ηλεκτρικά οχήματα (OVC-HEV):
            
            
               η εξίσωση: MCO2-measured = MCO2-L,C,5 + Kind x (MCO2-H,C,5 – MCO2-L,C,5)
            
         
         
            
               Όπου
            
            
               MCO2-L,C,5, MCO2-H,C,5
                     για την οικεία οικογένεια παρεμβολής, προσδιορίζονται σύμφωνα με τον τύπο που προβλέπεται στο παράρτημα XXI υποπαράρτημα 8 παράγραφος 4.1.3.1 του κανονισμού (ΕΕ) 2017/1151, όταν ο όρος Mi,CDj αντικαθίσταται από την τιμή ΜCO2,CD (συνδυασμένος κύκλος) που λαμβάνεται από την εγγραφή 2.5.3.2 για όχημα κατηγορίας H και L, ανάλογα με την περίπτωση, του πιστοποιητικού τύπου έγκρισης ΕΚ και ο όρος Mi,CS αντικαθίσταται από την τιμή ΜCO2,C,5 (συνδυασμένος κύκλος) που λαμβάνεται από την εγγραφή 2.5.3.1. του πιστοποιητικού τύπου έγκρισης ΕΚ για οχήματα κατηγορίας H, L ή M, ανάλογα με την περίπτωση· 
            
            
               Kind
                     είναι ο συντελεστής παρεμβολής για το εξεταζόμενο μεμονωμένο όχημα για τον εφαρμοστέο κύκλο δοκιμής WLTP, όπως προσδιορίζεται στο παράρτημα XXI υποπαράρτημα 8 παράγραφος 4.5.3 του κανονισμού (ΕΕ) 2017/1151.
            
            
               β) παρεμβάλλεται η ακόλουθη παράγραφος 1α:
            
            
               «1α. Όταν στις εγγραφές 2.5.1.1.3, 2.5.1.2.3, 2.5.3.1 ή 2.5.3.2 ενός πιστοποιητικού έγκρισης τύπου ΕΚ είναι καταχωρισμένες περισσότερες από μία τιμές μέτρησης, οι τιμές ΜCO2,C,5 ή ΜCO2,CD που αναφέρονται στην παράγραφο 1 προσδιορίζονται, για τον σκοπό της παρούσας διάταξης, ως εξής:
            
            
               α)στην περίπτωση μίας μέτρησης: η συνδυασμένη τιμή που έχει καταχωριστεί για τη δοκιμή 1·
            
            
               β)στην περίπτωση δύο μετρήσεων: ο μέσος όρος των δύο συνδυασμένων τιμών που έχουν καταχωριστεί για τις δοκιμές 1 και 2·
            
            
               γ)στην περίπτωση τριών μετρήσεων: ο μέσος όρος των τριών συνδυασμένων τιμών που έχουν καταχωριστεί για τις δοκιμές 1, 2 και 3.»·
            
            
               (4)το παράρτημα I τροποποιείται ως εξής:
            
            
               α)στο σημείο 2.1, η τελευταία περίοδος της δεύτερης παραγράφου αντικαθίσταται από το ακόλουθο κείμενο:
            
            
               «Για μη εξωτερικής φόρτισης υβριδικά ηλεκτρικά οχήματα (NOVC-HEV) και τα εξωτερικής φόρτισης υβριδικά ηλεκτρικά οχήματα (OVC-HEV), οι τιμές NEDC CO2 που πρέπει να χρησιμοποιούνται ως τιμές αναφοράς για τον σκοπό του τμήματος 3 προσδιορίζονται μέσω πραγματικών δοκιμών οχημάτων και όχι μέσω προσομοιώσεων του εργαλείου συσχέτισης. Οι πραγματικές μετρήσεις πραγματοποιούνται σύμφωνα με τις σχετικές διατάξεις που αφορούν τις πραγματικές δοκιμές του οχήματος που καθορίζονται στο παρόν παράρτημα. Τα δεδομένα εισόδου για τις πραγματικές δοκιμές οχημάτων προσδιορίζονται και υποβάλλονται στην αρχή έγκρισης τύπου ή, κατά περίπτωση, στην τεχνική υπηρεσία, σύμφωνα με το σημείο 2.4»· 
            
            
               β)στο σημείο 2.2α, το στοιχείο α) αντικαθίσταται από το ακόλουθο κείμενο:
            
            
                «(α) Η διόρθωση των αποτελεσμάτων των δοκιμών WLTP για τη μάζα εκπομπών CO2 σύμφωνα με το παράρτημα XXI υποπαράρτημα 6 προσάρτημα 2 και υποπαράρτημα 8 προσάρτημα 2 του κανονισμού (ΕΕ) 2017/1151 εφαρμόζεται σε όλα αυτά τα αποτελέσματα δοκιμών, με την επιφύλαξη των διατάξεων του παραρτήματος XXI υποπαράρτημα 6 προσάρτημα 2 παράγραφος 3.4.4 στοιχείο α) και υποπαράρτημα 8 προσάρτημα 2 παράγραφος 1.1.4 στοιχείο α) του εν λόγω κανονισμού·»·
            
            
               γ)στο σημείο 2.4, ο πίνακας 1 τροποποιείται ως εξής: 
            
            
               i)στην εγγραφή 24, το κείμενο στη δεύτερη στήλη με τίτλο «Παράμετροι εισόδου για το εργαλείο συσχέτισης» αντικαθίσταται από τις λέξεις «Χωρητικότητα συσσωρευτή λειτουργίας»·
            
            
               ii) οι εγγραφές 38 έως 41 αντικαθίστανται από τις ακόλουθες:
            
            
                     
                        38
                     
                  
                  
                     
                        Τιμή CO2 WLTP φάσης 1 (τιμή σε κατάσταση διατήρησης φόρτισης σε περίπτωση NOVC και OVC-HEV)
                     
                  
                  
                     
                        gCO2/km
                     
                  
                  
                     
                        Εγγραφή 2.1.1.2.1.
                     
                     
                        προσάρτημα 8α του παραρτήματος Ι του κανονισμού (ΕΕ) 2017/1151
                     
                  
                  
                     
                        Μη διορθωμένη μετρηθείσα τιμή ΜCO2,p,1 χαμηλής φάσης
                     
                  
               
                     
                        39
                     
                  
                  
                     
                        Τιμή CO2 WLTP φάσης 2 (τιμή σε κατάσταση διατήρησης φόρτισης σε περίπτωση NOVC και OVC-HEV)
                     
                  
                  
                     
                        gCO2/km
                     
                  
                  
                     
                        Ομοίως
                     
                  
                  
                     
                        Μη διορθωμένη μετρηθείσα τιμή ΜCO2,p,1 μεσαίας φάσης 
                     
                  
               
                     
                        40
                     
                  
                  
                     
                        Τιμή CO2 WLTP φάσης 3 (τιμή σε κατάσταση διατήρησης φόρτισης σε περίπτωση NOVC και OVC-HEV)
                     
                  
                  
                     
                        gCO2/km
                     
                  
                  
                     
                        Ομοίως
                     
                  
                  
                     
                        Μη διορθωμένη μετρηθείσα τιμή ΜCO2,p,1 υψηλής φάσης
                     
                  
               
                     
                        41
                     
                  
                  
                     
                        Τιμή CO2 WLTP φάσης 4 (τιμή σε κατάσταση διατήρησης φόρτισης σε περίπτωση NOVC και OVC-HEV)
                     
                  
                  
                     
                        gCO2/km
                     
                  
                  
                     
                        Ομοίως
                     
                  
                  
                     
                        Μη διορθωμένη μετρηθείσα τιμή ΜCO2,p,1 εξαιρετικά υψηλής φάσης
                     
                  
               
               iii)στην εγγραφή 60, το κείμενο στη δεύτερη στήλη με τίτλο «Παράμετροι εισόδου για το εργαλείο συσχέτισης» αντικαθίσταται από τις λέξεις «Ρεύμα εναλλάκτη WLTP [μετατροπέας εναλλασσόμενου/συνεχούς ρεύματος (DC/DC) – πλευρά χαμηλής τάσης - σε περίπτωση NOVC και OVC-HEV)»·
            
            
               iv)στην εγγραφή 61, το κείμενο στη δεύτερη στήλη με τίτλο «Παράμετροι εισόδου για το εργαλείο συσχέτισης» αντικαθίσταται από τις λέξεις «ρεύμα συσσωρευτή λειτουργίας»·
            
            
               v)η εγγραφή 75 απαλείφεται·
            
         
         
            
               vi)η εγγραφή 77 αντικαθίσταται από το ακόλουθο κείμενο:
            
            
                     
                        77
                     
                  
                  
                     
                        Διορθωμένη μέτρηση CO2 WLTP (τιμή σε κατάσταση διατήρησης φόρτισης σε περίπτωση NOVC και OVC-HEV) για όχημα κατηγορίας H και/ή L
                     
                  
                  
                     
                        g/km
                     
                  
                  
                     
                        Παράρτημα I προσάρτημα 8α εγγραφή 2.1.1.2.1 του κανονισμού (ΕΕ) 2017/1151
                     
                  
                  
                     
                        Μετρηθείσα τιμή εκπομπών CO2 σε συνδυασμένο κύκλο για όχημα κατηγορίας H και L ύστερα από όλες τις εφαρμοστέες διορθώσεις, ΜCO2,C,5. Στην περίπτωση των δοκιμών WLTP 2 και 3 παρέχονται όλα τα αποτελέσματα των μετρήσεων (εξαιρουμένων των NOVC και OVC-HEV, για τα οποία παρέχεται μόνο η τελική τιμή έγκρισης τύπου).
                     
                  
               
            
               vii)προστίθενται οι ακόλουθες εγγραφές 79 έως 101:
            
            
            
                     
                        79
                     
                  
                  
                     
                        Αποτελέσματα CO2 WLTP σε κατάσταση εξάντλησης φόρτισης (συνδυασμένος κύκλος)
                     
                  
                  
                     
                        gCO2/km
                     
                  
                  
                     
                        Παράρτημα Ι προσάρτημα 4 εγγραφή 2.5.3.2. του κανονισμού (ΕΕ) 2017/1151
                     
                  
                  
                     
                        Εκπομπές μάζας CO2 (συνδυασμένος κύκλος) σε κατάσταση εξάντλησης φόρτισης ΜCO2,CD (μέσες τιμές στην περίπτωση των δοκιμών 2 και 3) για τη δοκιμή τύπου I, όπως υπολογίζονται σύμφωνα με το παράρτημα XXI υποπαράρτημα 8 παράγραφος 4.1.2 του κανονισμού (ΕΕ) 2017/1151 (μόνο OVC-HEV)
                     
                  
               
                     
                        80
                     
                  
                  
                     
                        Εκπομπή CO2 WLTP (συνδυασμένος κύκλος), σταθμισμένη βάσει συντελεστή χρηστικότητας (μετρηθείσα)
                     
                  
                  
                     
                        gCO2/km
                     
                  
                  
                     
                        Υπολογίζεται σύμφωνα με το παράρτημα XXI υποπαράρτημα 8 παράγραφος 4.1.3.1 του κανονισμού (ΕΕ) 2017/1151 
                     
                  
                  
                     
                        Υπολογισμένα σταθμισμένα αποτελέσματα (συνδυασμένος κύκλος) (μετρηθέντα), όπως περιγράφεται στο άρθρο 7α παράγραφος 1 στοιχείο γ) του παρόντος κανονισμού (μόνο OVC-HEV)
                     
                  
               
                     
                        81
                     
                  
                  
                     
                        Εκπομπή CO2 WLTP (συνδυασμένος κύκλος), σταθμισμένη βάσει συντελεστή χρηστικότητας (δηλωθείσα)
                     
                  
                  
                     
                        gCO2/km
                     
                  
                  
                     
                        Εγγραφή 2.5.3.3 του πιστοποιητικού έγκρισης τύπου ΕΚ
                     
                  
                  
                     
                        Υπολογισμένα σταθμισμένα αποτελέσματα (συνδυασμένος κύκλος) (δηλωθέντα) που λαμβάνονται από την εγγραφή 2.5.3.3 του πιστοποιητικού έγκρισης τύπου ΕΚ (μόνο OVC-HEV)
                     
                  
               
                     
                        82
                     
                  
                  
                     
                        Ισοδύναμη συνολική ηλεκτρική αυτονομία (EAER) WLTP 
                     
                  
                  
                     
                        km
                     
                  
                  
                     
                        Εγγραφή 2.5.3.7.2 (EAER) του πιστοποιητικού τύπου έγκρισης ΕΚ 
                     
                  
                  
                     
                        Ισοδύναμη συνολική ηλεκτρική αυτονομία (EAER) (μόνο OVC-HEV) 
                     
                  
               
                     
                        83
                     
                  
                  
                     
                        Αύξων αριθμός μεταβατικού κύκλου
                     
                  
                  
                     
                        -
                     
                  
                  
                     
                        Παράρτημα Ι προσάρτημα 8α εγγραφή 2.1.1.4.1.4 του κανονισμού (ΕΕ) 2017/1151
                     
                  
                  
                     
                        για OVC-HEV αναφέρεται ο αύξων αριθμός του μεταβατικού κύκλου
                     
                  
               
                     
                        84
                     
                  
                  
                     
                        Σχετική μεταβολή ηλεκτρικής ενέργειας REECi κάθε δοκιμής εξάντλησης φόρτισης
                     
                  
                  
                     
                        -
                     
                  
                  
                     
                        Υπολογίζεται σύμφωνα με το παράρτημα XXI υποπαράρτημα 8 παράγραφος 3.2.4.5.2 του κανονισμού (ΕΕ) 2017/1151
                     
                  
                  
                     
                        Αναφέρεται η REECi για κάθε δοκιμή CD
                     
                  
               
                     
                        85
                     
                  
                  
                     
                        Εκπομπή CO2 NEDC σε κατάσταση διατήρησης φόρτισης (δηλωθείσα, συνθήκη B) 
                     
                  
                  
                     
                        gCO2/km
                     
                  
                  
                     
                        Έγγραφο πληροφοριών (παράρτημα Ι προσάρτημα 3 του κανονισμού (ΕΕ) 2017/1151)
                     
                     
                        (για NOVC-HEV, εγγραφή 3.5.7.2.1· για OVC-HEV, εγγραφή 3.5.7.2.2)
                     
                  
                  
                     
                        Δήλωση OEM 
                     
                     
                        για NOVC-HEV: Δηλωθείσα συνδυασμένη τιμή CO2 NEDC· Για OVC-HEV: Δηλωθείσα συνδυασμένη εκπομπή μάζας CO2 σε κατάσταση διατήρησης φόρτισης (NEDC συνθήκη B).
                     
                  
               
                     
                        86
                     
                  
                  
                     
                        Εκπομπή NEDC CO2 σε κατάσταση εξάντλησης φόρτισης (δηλωθείσα, συνθήκη Α)
                     
                  
                  
                     
                        gCO2/km
                     
                  
                  
                     
                        Έγγραφο πληροφοριών (παράρτημα Ι προσάρτημα 3 εγγραφή 3.5.7.2.3 του κανονισμού (ΕΕ) 2017/1151)
                     
                  
                  
                     
                        Συνδυασμένη εκπομπή CO2 CD, δήλωση OEM (μόνο OVC-HEV)
                     
                  
               
                     
                        87
                     
                  
                  
                     
                        Σταθμισμένη, συνδυασμένη εκπομπή CO2 NEDC (δηλωθείσα)
                     
                  
                  
                     
                        gCO2/km
                     
                  
                  
                     
                        Δήλωση OEM
                     
                  
                  
                     
                        Δήλωση OEM (μόνο OVC-HEV)
                     
                  
               
                     
                        88
                     
                  
                  
                     
                        Ηλεκτρική αυτονομία NEDC για OVC-HEV (δηλωθείσα)
                     
                  
                  
                     
                        km
                     
                  
                  
                     
                        Δήλωση OEM
                     
                  
                  
                     
                        Δήλωση OEM (μόνο OVC-HEV)
                     
                  
               
                     
                        89
                     
                  
                  
                     
                        Συντελεστής ΚCO2 για διόρθωση στον τρόπο λειτουργίας διατήρησης φόρτισης
                     
                  
                  
                     
                        (g/km) / (Wh/km)
                     
                  
                  
                     
                         Παράρτημα XXI υποπαράρτημα 8 προσάρτημα 2 παράγραφος 2.3.2 του κανονισμού (ΕΕ) 2017/1151
                     
                  
                  
                     
                        Συντελεστής διόρθωσης RCB εκπομπής μάζας CO2 για NOVC και OVC-HEV
                     
                  
               
                     
                        90
                     
                  
                  
                     
                        Διαμόρφωση υβριδικού οχήματος (P0,  P1, P2, P2 planetary, P3 ή P4)***
                     
                  
                  
                     
                        -
                     
                  
                  
                     
                  
                  
                     
                        Διαθέτει το όχημα ηλεκτροκινητήρα που χρησιμοποιείται για την κίνηση του οχήματος και την παραγωγή ηλεκτρικής ενέργειας σε θέσεις P0, P1, P2, P2 planetary, P3 ή P4 ή σε συνδυασμό αυτών των θέσεων;
                     
                     
                         Δήλωση OEM
                     
                  
               
                     
                        91
                     
                  
                  
                     
                        Μέγιστη παραγόμενη ισχύς κάθε ηλεκτροκινητήρα (P0, P1, P2, P2 planetary, P3 ή P4)***
                     
                  
                  
                     
                        kW
                     
                  
                  
                     
                        Παράρτημα Ι προσάρτημα 3 σημείο 3.3.1.1.1 του κανονισμού (ΕΕ) 2017/1151
                     
                  
                  
                     
                        Δήλωση OEM
                     
                     
                     
                  
               
                     
                        92
                     
                  
                  
                     
                        Μέγιστη παραγόμενη ροπή κάθε ηλεκτροκινητήρα (P0, P1, P2, P2 planetary, P3 ή P4)***
                     
                  
                  
                     
                        Nm
                     
                  
                  
                     
                  
                  
                     
                        Δήλωση OEM
                     
                     
                     
                  
               
                     
                        93
                     
                  
                  
                     
                        Για κάθε ηλεκτροκινητήρα, ο λόγος της ταχύτητας περιστροφής του ηλεκτροκινητήρα προς την ταχύτητα περιστροφής αναφοράς (P0, P1, P2, P2 planetary, P3 ή P4)***
                     
                  
                  
                     
                        -
                     
                  
                  
                     
                  
                  
                     
                        Δήλωση OEM
                     
                     
                  
               
                     
                        94
                     
                  
                  
                     
                        Ικανότητα REESS έλξης
                     
                  
                  
                     
                        Ah
                     
                  
                  
                     
                        Παράρτημα Ι προσάρτημα 3 σημείο 3.3.2.3 του κανονισμού (ΕΕ) 2017/1151
                     
                  
                  
                     
                        Δήλωση OEM
                     
                  
               
                     
                        95
                     
                  
                  
                     
                        Ρεύμα REESS έλξης 
                     
                  
                  
                     
                        A
                     
                  
                  
                     
                        Παράρτημα XXI υποπαράρτημα 8 προσάρτημα 3 του κανονισμού (ΕΕ) 2017/1151
                     
                  
                  
                     
                        Τιμές χρονοσειράς 20 Hz που χρησιμοποιούνται για την/τις δοκιμή/-ές για την/τις οποία/-ες επαναλήφθηκε η δειγματοληψία με 1 Hz
                     
                  
               
                     
                        96
                     
                  
                  
                     
                        Τύπος τεχνολογίας REESS έλξης
                     
                  
                  
                     
                        -
                     
                  
                  
                     
                        Παράρτημα Ι προσάρτημα 8α σημείο 1.1.10 του κανονισμού (ΕΕ) 2017/1151
                     
                  
                  
                     
                     
                        Δήλωση OEM
                     
                  
               
                     
                        97
                     
                  
                  
                     
                        Αρχική κατάσταση φόρτισης REESS έλξης
                     
                  
                  
                     
                        %
                     
                  
                  
                     
                  
                  
                     
                        Δήλωση OEM
                     
                  
               
                     
                        98
                     
                  
                  
                     
                        Αριθμός κυψελών REESS 
                     
                  
                  
                     
                  
                  
                     
                        Παράρτημα Ι προσάρτημα 3 σημείο 3.3.2.1 του κανονισμού (ΕΕ) 2017/1151
                     
                  
                  
                     
                        Δήλωση OEM
                     
                  
               
                     
                        99
                     
                  
                  
                     
                        Ονομαστικές τιμές / τιμές χρονοσειράς τάσης REESS έλξης
                     
                  
                  
                     
                        V
                     
                  
                  
                     
                        Παράρτημα XXI υποπαράρτημα 8 προσάρτημα 3 του κανονισμού (ΕΕ) 2017/1151
                     
                  
                  
                     
                        Ονομαστικές τιμές ή τιμές χρονοσειράς που χρησιμοποιούνται για τη δοκιμή (20 Hz κατ’ ελάχιστον)
                     
                  
               
                     
                        100
                     
                  
                  
                     
                        Λειτουργία ρολαρίσματος κινητήρα σε βραδυπορία
                     
                  
                  
                     
                        -
                     
                  
                  
                     
                        Ν/Ο
                     
                  
                  
                     
                        Το όχημα διαθέτει λειτουργία ρολαρίσματος κινητήρα σε βραδυπορία (επιτρέπει στον κινητήρα να λειτουργεί σε κατάσταση βραδυπορίας ενόσω το όχημα κυλάει, ώστε να εξοικονομούνται καύσιμα);
                     
                  
               
                     
                        101
                     
                  
                  
                     
                        Λειτουργία ρολαρίσματος με σβηστό κινητήρα
                     
                  
                  
                     
                        -
                     
                  
                  
                     
                        Ν/Ο
                     
                  
                  
                     
                        Το όχημα διαθέτει λειτουργία ρολαρίσματος με σβηστό κινητήρα (επιτρέπει στον κινητήρα να εισέρχεται σε κατάσταση μη λειτουργίας, ενόσω το όχημα κυλάει, ώστε να εξοικονομούνται καύσιμα);
                     
                  
               
               ***P0: ο ηλεκτροκινητήρας είναι συνδεδεμένος με τον ιμάντα μετάδοσης της κίνησης του κινητήρα και, κατά συνέπεια, χρησιμοποιεί την ταχύτητα του κινητήρα ως ταχύτητα αναφοράς· 
            
            
               P1: ο ηλεκτροκινητήρας είναι συνδεδεμένος με τον στροφαλοφόρο άξονα του κινητήρα και, κατά συνέπεια, χρησιμοποιεί την ταχύτητα του κινητήρα ως ταχύτητα αναφοράς· 
            
            
               P2: ο ηλεκτροκινητήρας είναι προσαρτημένος δεξιά και ανάντη του συστήματος μετάδοσης της κίνησης (κιβώτιο ταχυτήτων ή συνεχώς μεταβαλλόμενη σχέση μετάδοσης) και, κατά συνέπεια, χρησιμοποιεί την ταχύτητα περιστροφής εισόδου του συστήματος μετάδοσης της κίνησης ως ταχύτητα αναφοράς· 
            
            
               P2 planetary: ο ηλεκτροκινητήρας είναι συνδεδεμένος με το γρανάζι ενός πλανητικού φορέα που δεν είναι συνδεδεμένος με τον κινητήρα εσωτερικής καύσης ούτε με τα πλευρικά τμήματα του τελικού συστήματος μετάδοσης κίνησης, τα οποία αναφέρονται εν προκειμένω ως πλανητική πλευρά. Σε αυτή την περίπτωση, ο λόγος της ταχύτητας που πρέπει να καθοριστεί είναι ο λόγος της ταχύτητας περιστροφής του ηλεκτροκινητήρα προς την ταχύτητα περιστροφής της πλανητικής πλευράς (ταχύτητα αναφοράς) ο οποίος αντανακλά το αποτέλεσμα πολλαπλασιασμού/μείωσης ενός μειωτήρα στροφών
            
            
               P3: ο ηλεκτροκινητήρας βρίσκεται δεξιά και ανάντη του τελικού συστήματος μετάδοσης κίνησης ενός κινητήριου άξονα και, κατά συνέπεια, χρησιμοποιεί την ταχύτητα περιστροφής εισόδου του τελικού συστήματος μετάδοσης κίνησης (αυτό περιλαμβάνει ηλεκτροκινητήρες που είναι προσαρτημένοι στο γρανάζι ενός πλανητικού φορέα στο πλευρικό τμήμα του τελικού συστήματος μετάδοσης κίνησης). Ένα όχημα μπορεί να έχει έως και δύο κινητήρες P3 [έναν για τον πρόσθιο (P3a) και έναν για τον οπίσθιο (P3b) άξονα]·  
            
            
               P4: ο ηλεκτροκινητήρας βρίσκεται κατάντη του τελικού συστήματος μετάδοσης κίνησης και, κατά συνέπεια, χρησιμοποιεί την ταχύτητα των τροχών ως ταχύτητα αναφοράς. Ένα όχημα μπορεί να έχει έως και τέσσερις κινητήρες P4 (έναν για κάθε τροχό, όπου το P4a υποδεικνύει τους πρόσθιους τροχούς και το P4b τους οπίσθιους τροχούς).
            
            
               Περαιτέρω διευκρινίσεις για αυτά τα στοιχεία πρέπει να παρέχονται στο υπόδειγμα στοιχείων για το εργαλείο συσχέτισης»·
            
            
               δ)στο σημείο 4.2.1.4.2 δεύτερο εδάφιο, παρεμβάλλεται η ακόλουθη πρόταση:
            
            
               «Στην περίπτωση του στοιχείου δ), όταν οι συντελεστές αντίστασης κατά την πορεία επί οδού για την οικογένεια πίνακα αντίστασης κατά την πορεία επί οδού έχουν προσδιοριστεί σύμφωνα με το σημείο 2.3.8.2.1 στοιχείο α), οι συντελεστές αντίστασης κατά την πορεία επί οδού για το μεμονωμένο όχημα μπορούν να προσδιορίζονται σύμφωνα με τους τύπους που προβλέπονται στο σημείο 4.2.1.5 δεύτερο εδάφιο.».  
            
            
               Άρθρο 2
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Το άρθρο 1 σημείο 4 στοιχείο γ) εφαρμόζεται από την 1η Ιανουαρίου 2020.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 31.10.2019
            
         
         
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
            
         
         
            
                  
                     (1)
                  
                        ΕΕ L 145 της 31.5.2011, σ. 1.
               
               
                  
                     (2)
                  
                        Κανονισμός (ΕΚ) αριθ. 595/2009 του Ευρωπαϊκού Κοινοβουλίου και του Συμβουλίου, της 18ης Ιουνίου 2009, σχετικά με την έγκριση τύπου των μηχανοκίνητων οχημάτων και κινητήρων όσον αφορά τις εκπομπές των βαρέων επαγγελματικών οχημάτων (Euro VI) και σχετικά με την πρόσβαση σε πληροφορίες επισκευής και συντήρησης οχημάτων, καθώς και για την τροποποίηση του κανονισμού (ΕΚ) αριθ. 715/2007 και της οδηγίας 2007/46/ΕΚ, και για την κατάργηση των οδηγιών 80/1269/ΕΟΚ, 2005/55/ΕΚ και 2005/78/ΕΚ (EE L 188 της 18.7.2009, σ. 1).
               
               
                  
                     (3)
                  
                        Κανονισμός (ΕΕ) 2019/631 του Ευρωπαϊκού Κοινοβουλίου και του Συμβουλίου, της 17ης Απριλίου 2019, σχετικά με τα πρότυπα επιδόσεων για τις εκπομπές CO2 από τα καινούργια επιβατικά αυτοκίνητα και από τα καινούργια ελαφρά επαγγελματικά οχήματα και με την κατάργηση των κανονισμών (ΕΚ) αριθ. 443/2009 και (ΕΕ) αριθ. 510/2011 (ΕΕ L 111 της 25.4.2019, σ. 13).
               
               
                  
                     (4)
                  
                        Εκτελεστικός κανονισμός (ΕΕ) 2017/1152 της Επιτροπής, της 2ας Ιουνίου 2017, για την ανάπτυξη μεθοδολογίας προσδιορισμού των παραμέτρων συσχέτισης που απαιτούνται για να αποτυπωθεί η αλλαγή στην κανονιστική διαδικασία δοκιμών και για την τροποποίηση του κανονισμού (ΕΕ) αριθ. 293/2012 (ΕΕ L 175 της 7.7.2017, σ. 644).
               
               
                  
                     (5)
                  
                        Κανονισμός (ΕΕ) 2017/1151 της Επιτροπής, της 1ης Ιουνίου 2017, για τη συμπλήρωση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων, για την τροποποίηση της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου, του κανονισμού (ΕΚ) αριθ. 692/2008 της Επιτροπής και του κανονισμού (ΕΕ) αριθ. 1230/2012 της Επιτροπής και για την κατάργηση του κανονισμού (ΕΚ) αριθ. 692/2008 της Επιτροπής (ΕΕ L 175 της 7.7.2017, σ. 1).
               
               
                  
                     (6)
                  
                        Κανονισμός (ΕΕ) αριθ. 582/2011 της Επιτροπής, της 25ης Μαΐου 2011, για την εφαρμογή και την τροποποίηση του κανονισμού (ΕΚ) αριθ. 595/2009 του Ευρωπαϊκού Κοινοβουλίου και του Συμβουλίου όσον αφορά τις εκπομπές των βαρέων επαγγελματικών οχημάτων (Euro VI) και για την τροποποίηση των παραρτημάτων I και ΙΙΙ της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου (ΕΕ L 167 της 25.6.2011, σ. 1).